Európska cesta

thumb|Označenie európskej cesty
thumb|right|Sieť európskych ciest

**Európska cesta** je medzinárodná cesta, rýchlostná cesta alebo diaľnica, zaradená do európskej siete medzinárodných ciest. 

Väčšina týchto ciest vedie územiami viacerých štátov. Sieť európskych medzinárodných ciest má na starosti Európska hospodárska komisia OSN (UNECE). Používané číslovanie sa od vnútroštátneho číslovania odlišuje predponou „E-“ (E1 a pod.). 

Vo väčšine európskych krajín majú medzinárodné cesty zároveň svoje vnútroštátne číslo. Napríklad E75 prechádza Slovenskom po cestách I. triedy číslo 11 a 18 a po diaľniciach D1, D2 a D3. V niekoľkých krajinách (Švédsko, Nórsko) majú tieto cesty výhradne medzinárodné označenie. Na Slovensku ich označuje dopravná značka „medzinárodná trasa“ – zelená tabuľka s bielym písmenom **E** a číslom cesty.
 
Medzinárodné cesty existujú aj v iných častiach sveta, napr. Panamerická magistrála v Severnej a Južnej Amerike a ázijská sieť diaľnic.

## Číslovanie
Systém číslovania európskych medzinárodných ciest bol definovaný v roku 1975 komisiou UNECE, koncom 80. rokov prešiel zásadnými zmenami a v súčasnosti má túto podobu:

# Nosné cesty a medziľahlé cesty, nazývané *cesty I. triedy*, majú dvojciferné číselné označenie. Odbočné, spojovacie a pripojovacie cesty, nazývané *cesty II. triedy*, majú trojciferné označenie.
# Všeobecné pravidlá:
#* Nosné cesty v smere zo severu na juh majú dvojciferné číselné označenie, ktoré končí číslicou *5*, a ktorá smerom na východ narastá o 10 (E15, E25, E35 atď.)
#* Nosné cesty v smere zo západu na východ majú dvojciferné číselné označenie končiace číslicou *0*, ktoré v smere na juh narastajú o 10 (E30, E40, E50 atď.)
#* Medziľahlé cesty majú dvojciferné označenie, v smere zo severu na juh *nepárne*, v smere zo západu na východ *párne*. Čísla majú hodnotu v intervale daných čísel nosných ciest, medzi ktorými sa nachádzajú.
#* Cesty II. triedy majú trojciferné označenie, pričom prvá cifra je zhodná s prvou cifrou najbližšej nosnej cesty smerom na sever, druhá s prvou cifrou najbližšej nosnej cesty smerom na západ a tretia cifra je poradová.
# Cesty I. triedy v smere zo severu na juh, situované východne od cesty E99 majú trojciferné nepárne číselné označenie od *101* po *129*. Inak pre ne platia pravidlá z odseku 2.
# Cesty II. triedy situované východne od E101 majú trojciferné označenie, ktoré sa začína *0*, od *001* po *099*.

### Výnimky
Dve cesty I. triedy - E45 a E55 majú vo Švédsku a Nórsku staré označenie ako E6 a E4. Tieto výnimky boli udelené z dôvodu ušetrenia vysokých nákladov, súvisiacich s výmenou označenia. Od Dánska na juh sú však už tieto cesty označené novými číslami, rovnako ako všetky ostatné európske cesty v Škandinávii.

### Rozdelenie
* Európske cesty I. triedy - predstavujú sieť nosných a priľahlých ciest
* Európske cesty II. triedy - predstavujú sieť odbočných, prepojovacích a pripojovacích ciest

## Cesty I. triedy
### Nosné cesty v smere zo severu na juh

### Nosné cesty v smere z východu na západ

### Medziľahlé cesty v smere zo severu na juh

### Medziľahlé cesty v smere zo západu na východ

## Cesty II. triedy

## Európske cesty na Slovensku
Slovenskom prechádzajú tieto európske medzinárodné cesty:

*35px|link=Európska cesta 50:  Brno ... Drietoma - Trenčín – Žilina - Poprad – Prešov – Košice – Sečovce – Vyšné Nemecké ... Užhorod 
*35px|link=Európska cesta 58:  Viedeň ... Jarovce – Bratislava – Nitra – Zvolen – Lučenec – Košice – Sečovce – Vyšné Nemecké ... Užhorod 
*35px|link=Európska cesta 65:  Brno ... Kúty – Bratislava – Rusovce ... Csorna 
*35px|link=Európska cesta 71: Košice – Milhosť... Miškovec 
*35px|link=Európska cesta 75:  Katowice ... Svrčinovec – Žilina – Trenčín – Bratislava – Rusovce ... Győr 
*35px|link=Európska cesta 77:  Krakov ... Trstená – Dolný Kubín – Ružomberok – Banská Bystrica – Zvolen – Krupina – Šahy ... Budapešť 
*35px|link=Európska cesta 371:  Rzeszów ... Vyšný Komárnik – Svidník – Prešov
*35px|link=Európska cesta 442:  Olomouc ... Makov – Bytča – Žilina
*35px|link=Európska cesta 571: Bratislava – Nitra – Žiar nad Hronom – Zvolen – Lučenec – Rožňava – Košice
*35px|link=Európska cesta 572: Chocholná – Bánovce nad Bebravou – Nováky – Prievidza – Handlová – Žiar nad Hronom – Ladomerská Vieska
*35px|link=Európska cesta 575: Bratislava – Šamorín – Dunajská Streda – Veľký Meder – Medveďov ... Győr 

## Iné projekty

## Externé odkazy
* Dokument ECE/TRANS/SC.1/384 ''Road Transport Infrastructure'' obsahujúci zoznam všetkých medzinárodných (európskych) ciest (PDF)

## Zdroj